
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Lučenec 17Pc/36/2024 6624204153 21. 11. 2024 JUDr. Andrea Gabrielová ECLI:SK:OSLC:2024:6624204153.2
ROZSUDOK V MENE SLOVENSKEJ REPUBLIKY Okresný súd Lučenec sudkyňou JUDr. Andreou Gabrielovou vo veci starostlivosti o maloleté dieťa: A. B., narodená XX.XX.XXXX, dieťa zverené do náhradnej osobnej starostlivosti starej matky: C. D., narodená XX.XX.XXXX, bytom E. XXX/XX, F., štátna občianka Slovenskej republiky, dieťa zastúpené kolíznym opatrovníkom: Úrad práce, sociálnych vecí a rodiny Lučenec, dieťa rodičov: matka G. B., narodená XX.XX.XXXX, bytom E. XXX/XX, F., štátna občianka Slovenskej republiky a otec H. B., narodený XX.XX.XXXX, bytom D. XXX, toho času D. XX, B., štátny občan Slovenskej republiky, v konaní o zapretie otcovstva, takto rozhodol: I.Súd u r č u j e , že H. B., narodený XX.XX.XXXX, bytom D. XXX, n i e j e otcom maloletej A. B., narodenej XX.XX.XXXX z matky G. B., H. D., narodenej XX.XX.XXXX, bytom E. XXX/XX, F., zapísanej v knihe narodení I. J. K., L. J. K., vo zväzku 108, ročník XXXX, strana 27, poradové číslo 146. II. Žiaden z účastníkov nemá nárok na náhradu trov konania. odôvodnenie: 1. Podľa § 2 ods. 1 Civilného mimosporového poriadku (ďalej len „C. m. p.“) na konania podľa tohto zákona sa použijú ustanovenia Civilného sporového poriadku (ďalej len „C. s. p.“), ak tento zákon neustanovuje inak. 2. Podľa § 221 Civilný sporový poriadok (ďalej len „C. s. p.“) písomné vyhotovenie rozsudku nemusí obsahovať odôvodnenie, ak a) je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo b) to ustanovuje tento zákon. 3. Na pojednávaní súd vyhlásil rozsudok, pričom prítomní účastníci konania sa následne vzdali práva podať odvolanie. Preto súd pri vypracovaní písomného rozsudku postupoval podľa § 221 C. s. p. v spojení s ustanovením § 2 ods. 1 C. m. p. Poučenie: Proti tomuto rozsudku nie je prípustné odvolanie podľa § 368 C. s. p., nakoľko účastníci konania po jeho vyhlásení a odôvodnení sa vzdali práva podať odvolanie voči rozsudku.

